PIÈCES A L’APPUI. 
261 
Puis, s’il me plait, je le feray descendre 
Soubdainement, ains qu’il s’en apperçoyve, 
Et tout son eur à cop feray descendre, 
Sans plus muser et sans une heure attendre , 
Afin que tost ses biens autre reçoyve, 
Et ne fault point dire que les reçoyve, 
Quant en ce point je les mainne et gouverne, 
Car c’est le vin qu’on livre en ma taverne. 
CONCLUSION. 
Amour, Fortune et Mort, aveugles et bandés, 
Font danser les humains, chascun par acordance ; 
Car, aussitost qu’Amour a ses traits débandés, 
L’homme veult commencer à danser belle danse. 
Puis Fortune, qui sait le tour de discordance, 
Pour un simple d’amour fait ung double branler. 
Du dernier tourdion la Mort nous importune. 
Et si n’y a vivant qu’on ne voie esbranler 
A la danse de Mort, d’Amour et de Fortune. 
{Ibid.) 
K. 
Æala&e. 
Ung riche filz bien cognéu, 
Après la mort de son bon père, 
Sans plus de soy descongnéu , 
Fist à maintes gens vitupère. 
Homme trop grant ne luy estoit, 
Il tuoit l’ung, l’autre batoit, 
Puis chy puis là à l’aclvenlure, 
Sans aviser comment on doibt 
bien commenchier et mieulx conclure. 
Quant il èubt longuement vescu 
Et mis plusieurs gens à misère , 
Fortune luy tourna l’escu , 
Luy donnant povreté amère. 
Quant il se trouva en ce ploit, 
Il ala emprendre ung esploit 
Dont il moru à grant injure. 
Trop peu de chose luy sembloit 
Bien commenchier et mieulx conclure. 
